沈束

沈束（），字宗安，號梅崗明分省人物考 ,6冊51卷 ,195、梅岡吳郡人物志等四種-明越人三不朽圖贊 ,563，浙江承宣布政使司紹興府會稽縣（今浙江省紹興市）人，明朝政治人物，嘉靖癸卯解元、甲辰進士。官給事中，因諫言得罪嚴嵩，關押多年。隆慶初復官。

生平
嘉靖二十二年（1543年）浙江鄉試第一。嘉靖二十三年（1544年）聯捷進士，授徽州府推官，擢禮科給事中明實錄：世宗實錄 ,342卷。因大同總兵官周尚文去世卹典之事上，與大學士嚴嵩意見相左，而得罪下獄十八年。

明穆宗即位後，起用召為刑科都給事中明實錄：穆宗實錄 ,25卷，再擢南京右通政明實錄：穆宗實錄 ,31卷。復以疾辭官歸鄉。萬曆九年卒，年六十八《明史》（卷209）：沈束 ，字宗安，會稽人。父儘，邠州知州。束登嘉靖二十三年進士，除徽州推官，擢禮科給事中。 時大學士嚴嵩擅政。大同總兵官周尚文卒，請卹典，嚴嵩格不予。束言：「尚文為將，忠義自許。曹家莊之役，奇功也。雖晉秩，未勳，宜贈封爵延子孫。他如董暘、江瀚，力抗強敵，繼之以死。雖已廟祀，宜賜祭，以彰死事忠。今當事之臣，任意予奪，冒濫或倖蒙，忠勤反捐棄，何以鼓士氣，激軍心？」疏奏，嵩大恚，激帝怒，下吏部都察院議。聞淵、屠僑等言束無他腸，第疎狂當治。帝愈怒，奪淵、僑俸，下束詔獄。已，刑部坐束奏事不實，輸贖還職。特命杖於廷，仍錮詔獄。時束入諫垣未半歲也。踰年，俺答薄都城。司業趙貞吉以請寬束得罪，自是無敢言者。 束繫久，衣食屢絕，惟日讀周易為疏解。後同邑沈鍊劾嵩，嵩疑與束同族為報復，令獄吏械其手足。徐階勸，得免。迨嵩去位，束在獄十六年矣，妻張氏上書言：「臣夫家有老親，年八十有九，衰病侵尋，朝不計夕。往臣因束無子，為置妾潘氏。比至京師，束已繫獄，潘矢志不他適。乃相與寄居旅舍，紡織以供夫衣食。歲月積深，悽楚萬狀。欲歸奉舅，則夫之饘粥無資。欲留養夫，則舅又旦暮待盡。輾轉思維，進退無策。臣願代夫繫獄，令夫得送父終年，仍還赴繫，實陛下莫大之德也。」法司亦為請，帝終不許。 帝深疾言官，以廷杖遣戍未足遏其言，乃長繫以困之。而日令獄卒奏其語言食息，謂之監帖。或無所得，雖諧語亦以聞。一日，鵲噪於束前，束謾曰：「豈有喜及罪人耶？」卒以奏，帝心動。會戶部司務何以尚疏救主事海瑞，帝大怒，杖之，錮詔獄，而釋束還其家。 束還，父已前卒。束枕塊飲水，佯狂自廢。甫兩月，世宗崩，穆宗嗣位。起故官，不赴。喪除，召為都給事中。旋擢南京右通政。復辭疾。布衣蔬食，終老於家。束繫獄十八年。比出，潘氏猶處子也，然束竟無子。。

 家族 
曾祖沈恪；祖父沈琨；父沈藎，知州。母張氏；繼母莊氏。具庆下。兄沈橋（刑部主事）、沈术、沈東、沈柬。弟沈竦、沈乘、沈禀。

参考文献
張元忭《南京右通政前禮科給事中會稽沈公束墓志銘》

 延伸阅读 


相關條目
明朝解元列表

Category:明朝浙江鄉試解元
Category:明朝刑科都給事中
Category:明朝徽州府推官
Category:明朝礼科给事中
Category:南京通政使司通政
Category:绍兴人
S